**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2017. november 28-ai ülésére)

**TÁRGY: CSENGŐD 33*/2*. HRSZ-Ú INGATLAN TELEKALAKÍTÁSA ÉS EZZEL KAPCSOLATOS DÖNTÉSHOZATAL**

Csengőd Község Önkormányzatának 1/1 tulajdonában áll a Csengőd 33/2.és a 2/2 hrsz-ú ingatlanok.

A Csengőd 33/2. hrsz-ú ingatlanon kerül elhelyezésre TOP-3.2.2-15-BK1-2016-00003. azonosítószámú, Biomassza alapú fűtési rendszer kiépítése Csengőd községben című projekt keretében létrejövő biomassza fűtésű hőtermelő kazán.

# A Csengőd 33/2. hrsz alatti ingatlanon építendő biomassza kazánnal és kapcsolódó építményekkel kapcsolatos beruházás az épített környezet alakításáról és védelméről szóló 1997. évi LXXVIII. törvény, valamint az egyes sajátos ipari építményekre vonatkozó építésügyi hatósági eljárások szabályairól szóló 31/2014. (II. 12.) Korm. rendelet alapján építési engedélyhez kötött.

# Az építmény A községi helyi építési szabályokról szóló 4/2005. (V.1.) önkormányzati rendelet szerint településközponti vegyes övezet –Vt. jelű övezetben helyezhető el. Jelenleg a Csengőd 33/2. hrsz. zöldterületnek minősül. E besorolásra építési engedélyt az Önkormányzat nem fog kapni, ezáltal a pályázat megvalósítása kerül veszélybe. Erre tekintettel szükséges a vázrajz szerinti telekalakítás.

Az előterjesztés mellékletét képezi a telekalakítási vázrajz.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. július 27.**

 **Lajter Ferenc sk.**

 polgármester

1. **H A T Á R O Z A T- J A V A S L A T**

Csengőd Község Önkormányzatának Képviselő-testülete

1. a melléklet szerinti 7-73/2018. munkaszámú változási vázrajz alapján a Csengőd 33/2 és 2/2. hrsz-ú ingatlanoknak telekalakításához hozzájárul.
2. felhatalmazza a polgármestert az 1. pontban meghatározott változási vázrajz alapján telekalakítást engedélyező eljárás megindítására, a telekalakításnak az ingatlan-nyilvántartásba történő bejegyzésére, valamint a szükséges intézkedések és jognyilatkozatok megtételére.

**Felelős:** polgármester

**Határidő:** folyamatos

1. **H A T Á R O Z A T- J A V A S L A T**

Csengőd Község Önkormányzatának Képviselő-testülete

1. felhatalmazza a Polgármestert, hogy a TOP-3.2.2-15-BK1-2016-00003. azonosítószámú, Biomassza alapú fűtési rendszer kiépítése Csengőd községben című pályázat vonatkozásában a Csengőd 33/2. hrsz-ú ingatlan telekalakításával, valamint a szükséges műszaki tartalom változásával összefüggő módosítások elvégzésére.
2. felhatalmazza továbbá a polgármestert az 1. pontban meghatározott feladat teljesítése érdekében a szükséges intézkedések és jognyilatkozatok megtételére.

**Felelős:** polgármester

**Határidő:** folyamatos